इस घटना के बाद आयोजक फरार है, आरोपों के घेरे में नवजोत कौर सिद्धू भी आई, घटना बड़ी होने के बाद मीडिया ने भी मामले को हाथों हाथ लिया, लगातार मामला सुखियों में छाया रहा, जमकर राजनीति हुई, हर कोई इससे बचने और मौत की आग में राजनीतिक रोटियां सेंकते नज़र आया। किसी भी शख्स ने इस मसले में सामाजिक जिम्मेदारी नही निभाया, ऐसे में क्यों न कहा जाय कि अमृतसर में हुए इस नरसंहार में आरोपी सभी लोगों में रावण अभी भी जिंदा है। युगों से साल दर साल पूरे देश में रावण का पुतला जलाकर दशहरे का त्‍योहार मनाया जाता है। अगर रावण सालों पहले मारा गया था तो फिर वो आज भी हमारे बीच जीवित कैसे है? अगर रावण का नाश हो गया था तो वो कौन है, जिसने 60 लोगों को पटरियों पर रौंद दिया। वो कौन है जो बिना इजाजत इस कार्यक्रम को अंजाम दे रहे थे, वो कौन है जिन्होंने अपनी सिटीजन सोशल रिस्पांसिबिलिटी नहीं निभाई। वो कौन है, जिन्होंने हमारी बेटियों को, बच्चों को, माताओं को, हमारे भाईयों को मौत के घाट सुला दिया। वो कौन है जो पैसे और पहचान के दम पर किसी अभी तक पुलिस की गिरफ्त से बाहर है। वो कौन है जो सरकारी पदों का दुरुपयोग करके भ्रष्टाचार को बढ़ावा दे रहें है।